ΓΡΑΠΤΗ ΕΡΩΤΗΣΗ E-3565/01

υποβολή: Alexandros Alavanos (GUE/NGL) προς την Επιτροπή

(8 Ιανουαρίου 2002)

Θέμα: Εφαρμογή κοινοτικού καθεστώτος βάμβακος στην Ελλάδα

Η εφαρμογή του κοινοτικού καθεστώτος βάμβακος στην Ελλάδα από το 1981 μέχρι και το 2000 πραγματοποιούνταν από τον Οργανισμό Βάμβακος, ο οποίος καταργήθηκε. Την φετινή περίοδο τους ελέγχους ανέλαβε ο νέος Οργανισμός Πληρωμών, ο ΟΠΕΚΕΠΕ, ο οποίος όμως δεν διαθέτει οργανωμένηπηρεσία τεχνικού ελέγχου, με αποτέλεσμα να έχουν παρατηρηθεί μεγάλες καθυστερήσεις, συγχίσεις αλλά και αμφισβητήσεις στους διάφορους ελέγχους που προβλέπονται από τους κανονισμούς (ΕΚ) 1051/2001(1) και 1591/2001(2).

1. Ποιός ή ποιοί οργανισμοί καιπηρεσίες ανέλαβαν τους ελέγχους που επιβάλλονται από τον κανονισμό (ΕΚ) 1591/2001 (άρθρα 5,13 κ.α)· Πότε ορίστηκαν· Ειδικότερα, σε ποιόν φορέα ανατέθηκαν μετά την κατάργηση του Οργανισμού Βάμβακος οι έλεγχοι της ποιότητας του σύσπορου και εκκοκκισμένου βαμβακιού (κυτίο, μήκος ίνας,γρασία δεμάτων) οι οποίοι είναι απαραίτητοι για τον προσδιορισμό της τιμής του συσπόρου και του βάρους του εκκοκκισμένου βαμβακιού που ενισχύεται και οι οποίοι δεν μπορούν να γίνουν αξιόπιστα χωρίς εξειδικευμένο προσωπικό, κατάλληληποδομή (ταξινομητήρια, εργαστήρια ποιοτικού ελέγχου) και κεντρικό συντονισμό·

2. Έχει ελέγξει η Επιτροπή την ικανότητα και ετοιμότητα των οργανισμών που ανέλαβαν τους διάφορους ελέγχους του κοινοτικού καθεστώτος στο βαμβάκι, να ανταποκριθούν στις απαιτήσεις των κανονισμών (ΕΚ) 1051/01 και 1591/01·

3. Εξέτασε η Επιτροπή την αξιοπιστία του συστήματος συντονισμού που καθιερώνεται από την παρ. 3 του άρθρου 13 του κανονισμού (ΕΚ) 1591/01·

(1) ΕΕ L 148 της 1.6.2001, σελ. 3.

(2) ΕΕ L 210 της 3.8.2001, σελ. 10.

Απάντηση του κ. Fischler εξ ονόματος της Επιτροπής

(8 Φεβρουαρίου 2002)

Στο πλαίσιο της κοινής γεωργικής πολιτικής και ιδίως της διαχείρισης των κοινών οργανώσεων αγοράς γεωργικών προϊόντων, δεν εμπίπτει στις αρμοδιότητες της Επιτροπής η λήψη θέσης για την εσωτερική οργάνωση της ελληνικήςπηρεσίας της επιφορτισμένης με τον έλεγχο των κοινοτικών επιδοτήσεων στον γεωργικό τομέα.

Ο κανονισμός (ΕΚ) αριθ. 1258/1999 του Συμβουλίου, της 17ης Μαΐου 1999, σχετικά με τη χρηματοδότηση της κοινής γεωργικής πολιτικής(1), προβλέπει για τα κράτη μέλη τηνποχρέωση να δηλώνουν στην Επιτροπή τιςπηρεσίες που έχουν αποφασίσει να εγκρίνουν και να της γνωστοποιούν τις πληροφορίες όσον αφορά την λειτουργία τους. Ο κανονισμός αυτός συνιστά δικαίωμα της Κοινότητας να παρακολουθεί τις δραστηριότητεςπηρεσιών και οργανισμών πληρωμών, το οποίο ασκείται σε στενή συνεργασία με το κράτος μέλος το αρμόδιο για τιςπηρεσίες αυτές.

Στο πλαίσιο της κοινοτικής νομοθεσίας για το καθεστώς ενίσχυσης στο βαμβάκι που ισχύει από την καλλιεργητική περίοδο 2001/2002, η Επιτροπή ενημερώθηκε επίσημα σχετικά με την αναδιοργάνωση τωνπηρεσιών ελέγχου στην οποία αναφέρθηκε το αξιότιμο Μέλος του Κοινοβουλίου και η οποία προβλέπει στο εξής την ανάθεση των καθηκόντων σε ένα και μόνο οργανισμό πληρωμών ονομαζόμενο ΟΠΕΚΕΠΕ. Όσον αφορά τιςπηρεσίες του Οργανισμού βάμβακος, έχουν ενταχθεί στο ΟΠΕΚΕΠΕ τόσο σε εθνικό όσο και περιφερειακό επίπεδο.

Προφανώς η νέα αυτή δομή δεν έχει ανάγκη δημιουργίας συστήματος συγχρονισμού, όπως προβλέπει ο κανονισμός (ΕΚ) αριθ. 1591/2001 της Επιτροπής, της 2ας Αυγούστου 2001, σχετικά με τις λεπτομέρειες εφαρμογής του καθεστώτος ενίσχυσης για το βαμβάκι(2), για την περίπτωση κατά την οποία το καθεστώς ελέγχων εμπίπτει στην αρμοδιότητα περισσότερων του ενός οργανισμών.

Στο πλαίσιο της διαδικασίας εκκαθάρισης των λογαριασμών της προβλεπόμενης από τον κανονισμό (ΕΚ) αριθ. 1258/1999, η Επιτροπή θα μεριμνήσει, εντός των τασσόμενων προθεσμιών, για την τήρηση των όρων σχετικά με τις αποφάσεις όσον αφορά την οικονομική εκκαθάριση και τη συμμόρφωση.

(1) ΕΕ L 160 της 26.6.1999.

(2) ΕΕ L 210 της 3.8.2001.